***PLANUL NAȚIONAL DE REDRESARE ȘI REZILIENȚĂ***

***GHID DE CONTRACTARE***

***PIIEC ME/CT - PARTICIPANȚI DIRECȚI***

***COMPONENTA C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE***

***INVESTIȚIA I4. PROIECTE TRANSFRONTALIERE ȘI MULTINAȚIONALE – PROCESOARE CU CONSUM REDUS DE ENERGIE ȘI CIPURI SEMICONDUCTOARE***

**MINISTERUL INVESTIȚIILOR ȘI PROIECTELOR EUROPENE - COORDONATOR DE REFORME ȘI INVESTIȚII**

**DIRECȚIA GENERALĂ IMPLEMENTARE PNNR ȘI INSTRUMENTE FINANCIARE**

**ADRESĂ: ȘOS. BUCURESTI-PLOIESTI, NR. 1–1B, VICTORIA OFFICE INTRAREA STR. MENUETULUI, NR. 7, SECTOR 1, BUCUREȘTI**

**E-MAIL:** [contact.implementarepnrr@mfe.gov.ro](mailto:contact.implementarepnrr@mfe.gov.ro)

**MINISTERUL ECONOMIEI, ANTREPRENORIATULUI ȘI TURISMULUI – AGENȚIE DE IMPLEMENTARE**

**DIRECȚIA POLITICI INDUSTRIALE ȘI COMPETITIVITATE**

**Adresă: calea victoriei, nr.152, sector 1, bucurești**

**E-MAIL:** [office.minister@economie.gov.ro](mailto:office.minister@economie.gov.ro)

**PREAMBUL**

Acest document se aplică apelului de proiecte aferente Componentei C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE, Investiția I4. Proiecte transfrontaliere și multinaționale – procesoare cu consum redus de energie și cipuri semiconductoare,în cadrul planului național de redresare și reziliență (PNRR).

Apelul de proiecte se lansează prin aplicația pentru depunerea proiectelor de investiții finanțate în cadrul Planului Național de Redresare și Rezilență. Platforma poate fi accesată la următorul link: [https://proiecte.pnrr.gov.ro](https://proiecte.pnrr.gov.ro/) .

Evaluareainformațiilor incluse în cererea de finanțare se realizează sistematic, în conformitate cu prevederile prezentului Ghid privind regulile şi condiţiile aplicabile finanţării din fondurile europene aferente PNRR în cadrul apelului de proiecte, aprobat și publicat pe site-ul Ministerului Investițiilor și Proiectelor Europene .

Aspectele cuprinse în documentele ce derivă din Planul Național de Redresare și Reziliență al României și modul său de implementare vor fi interpretate exclusiv de către Ministerul Investițiilor și Proiectelor Europene, cu respectarea legislației în vigoare.

IMPORTANT

Vă recomandăm ca înainte de a începe completarea cererii de finanțare pentru apelul de proiecte, să vă asiguraţi că aţi parcurs toate informaţiile prezentate în acest documentşi să vă asigurați că aţi înţeles toate aspectele legate de specificul intervenţiilor finanţate din fonduri europene aferente PNRR.

Vă recomandăm ca până la data limită de depunere a cererilor de finanţare în cadrul prezentului apel de proiecte să consultaţi periodic pagina de internet www. [https:/mfe.gov.ro/category/anunturi-pnrr/](https://mfe.gov.ro/category/anunturi-pnrr/) pentru a urmări eventualele modificări/interpretări ale condiţiilor specifice, precum și alte comunicări/ clarificări pentru accesarea fondurilor europene aferente PNRR.

Cuprins

[1.Scopul ghidului 5](#_Toc149224621)

[2.Buget; beneficiari; indicatori 5](#_Toc149224622)

[3. Contractarea proiectului 8](#_Toc149224623)

[3.1 Procesul de contractare 8](#_Toc149224624)

[3.1.1 Cadrul legal al contractării proiectelor participanților direcți la PIIEC 8](#_Toc149224625)

[3.1.2 Depunerea și verificarea cererilor de finanțare și a anexelor 10](#_Toc149224626)

[3.1.3 Eligibilitatea cheltuielilor 11](#_Toc149224627)

[3.1.4 Principiul ”a nu prejudicia în mod semnificativ” - DNSH 12](#_Toc149224628)

[3.1.5 Evitarea conflictului de interese și a dublei finanțări 13](#_Toc149224629)

[3.1.6 Asigurarea vizibilității fondurilor din partea Uniunii Europene 14](#_Toc149224630)

[3.2 Aprobarea proiectelor 14](#_Toc149224631)

[3.3 Depunerea contestațiilor 15](#_Toc149224632)

[3.4 Depunerea documentelor pentru contractare 16](#_Toc149224633)

[3.5 Semnarea contractului de finanțare 17](#_Toc149224634)

[3.6 Implementarea contractelor de finanțare; Sustenabilitatea proiectului 17](#_Toc149224635)

[3.6.1 Monitorizarea tehnică 18](#_Toc149224636)

[3.6.2 Monitorizarea financiară 18](#_Toc149224637)

[3.6.3 Transferul sumelor 20](#_Toc149224638)

[4. Mecanisme de gestionare a riscurilor de implementare 20](#_Toc149224639)

[5. Contribuția investiției la obiectivele asumate pentru realizarea indicatorilor din domeniul climei și din domeniul digital 22](#_Toc149224640)

[6. Lista anexe 22](#_Toc149224641)

**ABREVIERI**

C9 – Componenta 9 – Suport pentru sectorul privat, cercetare, dezvoltare, inovare

I4 – Investiția 4 – Proiecte transfrontaliere și multinaționale – Procesoare cu consum redus de energie și cipuri semiconductoare

CE - Comisia Europeană

CID - Decizia de punere în aplicare a Consiliului din data de 03 noiembrie 2021

DGIPNRRIF - Direcția Generală Implementare PNRR și Instrumente Financiare

DNSH - do not significat harm - principiul „de a nu prejudicia în mod semnificativ”

MEAT – Ministerul Economiei, Antreprenoriatului și Turismului

MIPE – Ministerul Investițiilor și Proiectelor Europene

MPW – *Multi project wafer* (placă multi proiect)

MRR - Mecanismul de Redresare și Reziliență

PIIEC - proiect important de interes european comun

PD – participant direct la PIIEC

PNRR - Planul Național de Redresare și Reziliență

PUI – prima utilizare industrială

# **Scopul ghidului**

Prezentul ghid se adresează participanților direcți (PD) la PIIEC ale căror proiecte au fost notificate Comisiei Europene (CE) pentru a primi ajutor de stat și au fost selectate în conformitate cu Decizia Comisiei Europene C(2023) 3817 din 08.06.2023 cu privire la aprobarea ajutoarelor de stat individuale pentru proiectul important de interes european în domeniul microelectronicii și al tehnologiilor comunicațiilor, finanțate prin Investiția 4 – Proiecte transfrontaliere și multinaționale – Procesoare cu consum redus de energie și cipuri semiconductoare, Componenta 9 – Suport pentru sectorul privat, cercetare, dezvoltare, inovare din cadrul PNRR . Prezentul ghid vizează un apel necompetitiv pentru contractarea participanților direcți finanțați prin Investiția 4 – Proiecte transfrontaliere și multinaționale – Procesoare cu consum redus de energie și cipuri semiconductoare, Componenta 9 – Suport pentru sectorul privat, cercetare, dezvoltare, inovare din cadrul PNRR.

MIPE îndeplinește rolul de coordonator de reforme și/sau investiții, desemnat să asigure îndeplinirea țintelor/jaloanelor din CID pentru Investiția 4 (I4). Proiecte transfrontaliere și multinaționale – Procesoare cu consum redus de energie și cipuri semiconductoare din cadrul Componentei 9 (C9) Suport pentru sectorul privat, cercetare, dezvoltare și inovare, iar MEAT îndeplinește rolul de agenție de implementare desemnată să asigure implementarea proiectelor aferente acestei investiții finanțate prin Mecanismul de redresare şi reziliență. Prezentul Ghid de contractare contribuie la realizarea țintei 269 din anexa la Decizia de punere în aplicare a Consiliului de aprobare a evaluării Planului de redresare și reziliență al României.

# **Buget; beneficiari; indicatori**

Bugetul total aferent Investiției 4., Componenta 9, este de 500 milioane euro, acesta însumând atât bugetul destinat întreprinderilor care au calitatea de participanți direcți, cât și bugetul aferent participanților indirecți, definiți potrivit HG nr. 856/2022, care va fi disponibil în cadrul unui apel de proiecte distinct.

Bugetul aferent prezentului ghid este de 195,63 milioane euro, în conformitate cu Decizia C(2023) 3817 din 08.06.2023 cu privire la aprobarea ajutoarelor de stat individuale pentru proiectul important de interes european comun în domeniul microelectronicii și al tehnologiilor comunicațiilor, prin care Comisia Europeană a selectat 3 (trei) întreprinderi care să aibă calitatea de participanți direcți, ale căror propuneri de proiecte să facă parte din PIIEC și care pot beneficia de ajutor de stat din PNRR, după cum urmează:

Tabel 1 – Beneficiari în cadrul apelului necompetitiv

|  |  |  |
| --- | --- | --- |
| **Denumire proiect** | **Întreprindere** | **Valoarea maximă a ajutorului de stat individual**  **(milioane euro)** |
| EuroDrives | Robert Bosch SRL | 34,31 |
| Automotive Systems Smart Energy-efficient Transducers – Innovation across value Chain  (ASSET-IxC ) | Continental Automotive Romania SRL | 74,8 |
| Senthicom | NXP Semiconductors Romania SRL | 86,52 |
| **TOTAL** |  | **195,63** |

Ajutoarele de stat individuale se acordă în lei, la cursul de schimb InforEuro valabil la data acordării ajutoarelor de stat, respectiv data semnării contractelor de finanțare.

Suplimentar față de criteriile de eligibilitate pe care PD le-au îndeplinit pentru selecția în conformitate cu Decizia Comisiei Europene C(2023) 3817 din 08.06.2023, aceștia trebuie să demonstreze că:

1. Dispun de cofinanțare pentru implementarea proiectului;
2. Dețin dreptul de proprietate/de administrare/de concesiune a terenului și, după caz, proprietatea, concesiunea, administrarea sau închirierea clădirii unde se implementează investiția, pe durata implementării și a sustenabilității proiectului;
3. Au participat la cel puțin o cerere de proiecte ale KDT JU / Chips JU;
4. Respectă prezentul ghid și / sau instrucțiunile emise de MIPE și MEAT.

În înțelesul prezentului ghid, deținerea dreptului de administrare poate fi dovedită inclusiv prin acte de dobîndire a dreptului de superficie sau prin contracte de închiriere a terenului sau a clădirii.

PD demonstrează că dispun de cofinanțare prin semnarea Declarației de angajament - Anexa 2. Model A.

Totodată, participanții direcți respectă condițiile Deciziei C(2023) 3817/8.06.2023 și se asigură că:

* Nu sunt întreprindere în dificultate la data acordării ajutorului de stat individual, așa cum este definită aceasta potrivit art. 2 pct. 18 din Regulamentul (UE) nr. 651/2014;
* Nu fac obiectul unei decizii de recuperare, emisă de către un furnizor de ajutor, de către Comisia Europeană sau de către Consiliul Concurenței din România, în urma căreia nu au rambursat respectivul ajutor și dobânda aferentă;
* Nu au efectuat o relocare, în sensul definiției din Regulamentul (UE) nr. 651/2014, cu modificările și completările ulterioare, către unitatea în care urmează să aibă loc investiția pentru care a solicitat ajutorul, în cei doi ani anteriori depunerii cererii de finanțare și prezintă un angajament ferm prin care își asumă faptul că nu va efectua nicio relocare pentru o perioadă de până la doi ani după finalizarea investiției inițiale pentru care se solicită ajutorul.

PD au o obligația de a încheia acorduri de colaborare efectivă cu entitățile având calitatea de participanți indirecți cu care au încheiat scrisorile de intenție în cadrul

Indicatorii de proiect sunt stabiliți în concordanță cu obiectivele asumate prin PNRR și privesc acțiunile care vizează îndeplinirea acestora în cadrul PIIEC. Indicatorii se împart în două categorii:

* Indicatori prestabiliți (de realizare și de rezultat), reprezentați de indicatorii de program, asociați PNRR;
* Indicatori suplimentari (de realizare și de rezultat), care sunt indicatori specifici ai proiectului.

Atât indicatorii prestabiliți, cât și indicatorii suplimentari sunt de două tipuri:

* indicatori de realizare, referitori la activitățile care sunt finanțate și a căror valoare țintă se măsoară la sfârșitul perioadei de implementare; valoarea indicatorilor de realizare se calculează la sfârșitul perioadei de implementare a proiectului;
* indicatori de rezultat, care reprezintă rezultatele directe/avantajele pe care le obțin beneficiarii și a căror valoare se măsoară la sfârșitul perioadei de sustenabilitate.

Tabel 2 – Indicatori apel de proiecte

| **Nr. crt.** | **Denumire indicator** | Unitate de măsură | Valoarea țintă |
| --- | --- | --- | --- |
| **Indicatori prestabiliți de realizare:** | | | |
|  | Întreprinderi care participă în mod direct la un proiect important de interes european comun | Număr | 1 |
|  | Entități cu care se realizează colaborarea în cadrul PIIEC, având calitatea de participanți indirecți | Număr\* |  |
| **Indicatori suplimentari de realizare:** | | | |
| 3. | 3.1 Activități de diseminare a rezultatelor activităților de CDI și PUI obținute în cadrul proiectului PIIEC către organizații de cercetare și diseminare a cunoștințelor, inclusiv universități, prin:   * 1. Contracte semnate   2. Licențe oferite universităților și organizațiilor de cercetare | Număr (a+b)  Număr a\*  Număr b |  |
| 3.2 Activități de diseminare a rezultatelor activităților de CDI și PUI obținute în cadrul proiectului PIIEC către întreprinderi active în domenii esențiale ale economiei: industria auto, sănătate, agricultură de precizie, spațiu, apărare, aeronautică, prin:   1. Licențe 2. Colaborări (de ex. pentru testare) 3. Proiectare și utilizare MPW 4. Kituri de proiectare / de produs | Număr (a+b+c+d)  Număr a  Număr b  Număr c  Număr d |  |
| 4. | Publicații, participări la conferințe, din care:   * 1. Publicații științifice / industriale indexate Web of Science (WOS), IEEE, Science Direct, Springer, Scopus   2. Participări la conferințe (prezentări, lucrări publicate, expuneri)   3. Organizarea de conferințe   4. Finanțarea studiilor de doctorat și a studiilor de master   5. Internships   6. Finanțarea catedrelor universitare   7. Patente obținute | Număr (a+...+g)  Număr a  Număr b  Număr c  Număr d  Număr e  Număr f  Număr g |  |

***NOTĂ:***

*\* Valoarea minimă este 1.*

*Valoarea țintă este valoarea asumată de beneficiar pe perioada de implementare a proiectului. Pentru indicatorii suplimentari de realizare (cu excepția indicatorului 3.1.a), valoarea țintă poate fi zero în cazul în care proiectul selectat de către Comisia Europeană nu cuprinde o altă valoare.*

Suplimentar, PD vor estima datele aferente indicatorilor comuni potrivit prevederilor Regulamentului (UE) nr. 2106/2021 și în acest scop vor completa datele prevăzute la Anexa 6 la prezentul Ghid.

# **3. Contractarea proiectului**

Contractul de finanțare este un act de adeziune și stabilește cadrul juridic în care se desfășoară relația contractuală dintre MIPE, în calitate de coordonator de reformă/investiție, MEAT, în calitate de agenție de implementare, și beneficiar, regulile și termenele care trebuie respectate de părți, precum și condițiile în care se acordă finanțarea din PNRR aferentă Investiției 4. din Componenta 9.

## **3.1 Procesul de contractare**

Contractarea unui proiect finanțat în cadrul Investiției 4. Componenta 9 din PNRR are trei etape principale:

* depunerea cererii de finanțare și a anexelor aferente de către beneficiari prin intermediul sistemului informatic PNRR;
* verificarea conformității documentelor transmise cu documentele care au fost notificate Comisiei Europene în vederea evaluării și selecției beneficiarului;
* depunerea documentelor precontractuale.

Calendarul orientativ de desfășurare a procesului de contractare:

* Data lansării apelului: ...........
* Data și ora de începere a depunerii cererii de finanțare: ..........., ora 10:00;
* Data și ora de închidere a depunerii de proiecte: ..........., ora 23:59;
* Perioada de verificare a cererilor de finanțare: până la data de 31.01.2024;
* Perioadă estimativă de semnare a contractelor: 01.02.2024 - 30.06.2024

## **3.1.1 Cadrul legal al contractării proiectelor participanților direcți la PIIEC**

Cadrul legal de referință pentru înțelegerea Mecanismului de Redresare şi Reziliență și a Planului Național de Redresare și Reziliență privind Investiția 4. Componenta 9 cuprinde:

1. Reglementări comunitare:

* Regulamentul UE nr. 241/2021 al Parlamentului European și al Consiliului din 12 februarie 2021 de instituire a Mecanismului de Redresare şi Reziliență;
* Decizia de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID);
* Comunicarea Comisiei - 2021/C 528/02 - Criterii pentru analiza compatibilității cu piața internă a ajutorului de stat destinat să promoveze realizarea unor proiecte importante de interes european comun;
* Decizia Comisiei Europene C(2023) 3817 din 08.06.2023 cu privire la aprobarea ajutoarelor de stat individuale pentru proiectul important de interes european comun în domeniul microelectronicii și al tehnologiilor comunicațiilor;

2. Legislație națională:

* Legea nr. 500/2002 privind finanțele publice, cu modificările şi completările ulterioare;
* Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020;
* Ordonanţa de urgenţă a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate;
* Ordonanţa de urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare;Hotărârea Guvernului nr. 209/2022 pentru aprobarea Normelor metodologice de aplicare a prevederilor OUG nr. 124/2021;
* Hotărârea Guvernului nr. 264/2003 privind stabilirea acțiunilor și categoriilor de cheltuieli, criteriilor, procedurilor și limitelor pentru efectuarea de plăți în avans din fonduri publice, republicată;
* Hotărârea Guvernului nr. 856/2022 privind aprobarea Programului pentru acordarea de sprijin financiar din fonduri externe nerambursabile pentru proiectele care se finanțează din cadrul Componentei C9. Suport pentru sectorul privat, cercetare, dezvoltare și inovare, Investiția 4. Proiecte transfrontaliere și multinaționale - Procesoare cu consum redus de energie și cipuri semiconductoare, finanțate prin Mecanismul de redresare și reziliență;
* Acordul de implementare nr. 153937/4169/26.09.2023 privind implementarea Programului pentru acordarea de sprijin financiar din fonduri externe nerambursabile pentru proiectele care se finanţează din cadrul Componentei C9. Suport pentru sectorul privat, cercetare, dezvoltare şi inovare, Investiţia 4. Proiecte transfrontaliere şi multinaţionale - Procesoare cu consum redus de energie şi cipuri semiconductoare, finanţate prin Mecanismul de redresare şi rezilienţă, aprobat prin Hotărârea Guvernului nr. 856/2022;
* Ordinul ministrului economiei nr. 99/01.02.2022 privind preselecția potențialilor participanți direcți și indirecți la proiectul important de interes comun european în microelectronică și tehnologia comunicației;
* Ordinul comun MIPE/MEAT nr. 3875/1140/25.10.2023 privind aprobarea ajutoarelor de stat individuale asociate Programului pentru acordarea de sprijin financiar din fonduri externe nerambursabile pentru proiectele care se finanţează din cadrul Componentei C9. Suport pentru sectorul privat, cercetare, dezvoltare şi inovare, Investiţia 4. Proiecte transfrontaliere şi multinaţionale - Procesoare cu consum redus de energie şi cipuri semiconductoare, finanţate prin Mecanismul de redresare şi rezilienţă.

## **3.1.2 Depunerea și verificarea cererilor de finanțare și a anexelor**

Participanții direcți vor completa formularul cererii de finanțare și anexele acesteia și le vor încărca în sistemul informatic PNRR (proiecte.pnrr.gov.ro), În scopul înregistrării cererii, PD vor parcurge etapele necesare pentru crearea unui cont, în conformitate cu Manualul de utilizare platforma proiecte.pnrr.gov.ro (<https://mfe.gov.ro/manual-de-utilizare-platforma-proiecte-pnrr-gov-ro-actualizat-la-data-de-13-februarie-2023/>).

Participanții direcți vor depune documentația în format electronic, asumată prin semnătură electronică de către reprezentantul legal. În situația în care documentația va fi depusă de o persoană împuternicită, documentația va fi însoțită de împuternicire notarială.

Cererea de finanțare conține o scurtă descriere a proiectului, a obiectivelor, indicatorilor, costului, riscurilor, calendarului și planul achizițiilor publice, precum și o prezentare a măsurilor luate de beneficiar pentru respectarea principiului *„de a nu prejudicia în mod semnificativ”* (DNSH) și a altor măsuri de protecție a mediului (modelul cererii de finanțare este prevăzut în Anexa 1 la prezentul Ghid).

La depunere, cererea de finanțare este însoțită documentele în forma în care au făcut obiectul notificării Comisiei Europene:

1. Portofoliul de proiect – (*Project Portfolio*);
2. Deficitul de finanțare (*Funding Gap*);
3. Lista codurilor activităților prin care vor fi generate produsele (*CAEN/PRODCOM*);
4. Fișa de proiect a PD (*Project factsheet Direct Participant*);
5. Scrisori de intenție pentru colaborarea cu alți participanți (*Letters of intent*).

În situația în care un proiect aprobat de Comisia Europeană este realizat în parteneriat, în conformitate cu art. 2, lit.) jj și art. 27 din OUG nr. 124/2021, întreprinderea lider de parteneriat este participantul direct care va prezenta acordul de parteneriat la depunerea cererii de finanțare. Parteneriatele se pot realiza doar în situația în care partenerii aparțin unei entități economice unice, în acord cu jurisprudența Curții Europene de Justiție în domeniul concurenței.

Cererea de finanțare este însoțită de declarațiile obligatorii cuprinse în Anexa 2 la prezentul ghid:

1. Declarația de angajament – Anexa 2. Model A

2. Declarația de eligibilitate – Anexa 2. Model B;

3. Declarația privind eligibilitatea TVA – Anexa 2. Model C;

4. Consimțământ privind prelucrarea datelor cu caracter personal – Anexa 2. Model D;

5. Declarația privind evitarea conflictelor de interese, a fraudei, corupției și a dublei finanțări – Anexa 2. Model E,

6. Declarația privind respectarea principiului DNSH, cu anexă Autoevelarea DNSH – Anexa 2. Model F.

7. Declarația pe proprie răspundere privind ajutoarele de stat/ de minimis primite - Anexa2. Model G.

8. Împuternicire - Anexa2. Model H.

9. Acord de parteneriat – dacă este cazul - Anexa2. Model I

Pe lângă documentele menționate mai sus, beneficiarii vor depune anexat cererii de finanțare și următoarele documente:

1. Copie a cărții de identitate a reprezentantului legal / împuternicitului;
2. Documentele de înregistrare ale întreprinderii:
   * certificat de înregistrare fiscală,
   * certificatul constatator eliberat de Oficiul Național al Registrului Comerțului,
3. În cazul în care proiectul se realizează în parteneriat, declarația pe proprie răspundere a participantului direct - lider de parteneriat care dovedește influențele dominante / decisive între întreprinderi (prin existența unei participații de control și a altor legături funcționale, economice sau organice între respectivele entități), însoțită certificatul constatator al partenerului eliberat de Oficiul Național al Registrului Comerțului sau de o autoritate abilitată din cadrul Uniunii Europene.
4. Documente care atestă dreptul de proprietate/de administrare/ de superficie, concesiunea sau închirierea terenului și, după caz, proprietatea, concesiunea, administrarea sau închirierea clădirii unde se implementează investiția, pe durata implementării și a sustenabilității proiectului;

Cererea de finanțare și documentele menționate mai sus constituie anexe ale contractului de finanțare.

În completarea cererii de finanțare, beneficiarii vor avea în vedere transpunerea corespunzătoare a datelor și informațiilor din documentația depusă în vederea notificării Comisiei Europene, în baza cărora au fost evaluați și, ulterior selectați pentru a face parte din PIIEC, precum și eligibilitatea cheltuielilor și condițiile privind principiul *„a nu prejudicia în mod semnificativ”* mediul și privind evitarea confilctului de interese, menționate mai jos.

Participanții direcți vor deschide sau vor prezenta un cont distinct, destinat pentru gestionarea fondurilor referitoare la proiect la o unitate bancară/sau la Trezorerie.

## **3.1.3 Eligibilitatea cheltuielilor**

Participantul direct se va asigura de respectarea categoriilor de cheltuieli eligibile așa cum au fost exprimate în Anexa la Comunicarea Comisiei 2021/C 528/02 - *„Criterii pentru analiza compatibilității cu piața internă a ajutorului de stat destinat să promoveze realizarea unor proiecte importante de interes european comun”.*

Totodată, PDse va asigura de respectarea condițiilor de eligibilitate cumulative pentru cheltuielile proiectului, respectiv:

1. sunt în conformitate cu prevederile Planului Național de Redresare și Reziliență, Componenta C9. Suport pentru sectorul privat, cercetare, dezvoltare și inovare, Investiția 4. Proiecte transfrontaliere și multinaționale – Procesoare cu consum redus de energie și cipuri semiconductoare;
2. au fost cuprinse în proiectul aprobat prin Decizia Comisiei Europene C(2023) 3817 din 08.06.2023 cu privire la aprobarea ajutoarelor de stat individuale pentru proiectul important de interes european comun în domeniul microelectronicii și al tehnologiilor comunicațiilor;
3. sunt proporționale/rezonabile și necesare pentru implementarea proiectului;
4. sunt identificabile și verificabile;
5. respectă plafoanele aferente cheltuielilor salariale directe, stabilite în concordanță cu plafoanele stabilite prin HG 327/2013 privind plafoanele pe baza cărora se calculează costurile salariale directe la contractele de finanţare încheiate din fonduri bugetare, cu modificările și completările ulterioare, regăsite în tabelul următor:

Tabel 3 - Plafoanele pe baza cărora se calculează costurile salariale directe

|  |  |  |  |  |  |
| --- | --- | --- | --- | --- | --- |
| Nr crt | Categorie activități | Activități asimilate[[1]](#footnote-1) | Nivel studii | Funcția / grad profesional | Limita max în euro/oră |
| 1. | Activități ce presupun un înalt nivel al creativității și/sau experiența și abilitatea de conducere | * efectuarea de cercetări, experimente, teste și analize * elaborarea de concepte, teorii, modele, tehnici, instrumente, software și metode operaționale * culegerea, prelucrarea, evaluarea, analiza și interpretarea datelor de cercetare * evaluarea rezultatelor investigațiilor și experimentelor și formularea de concluzii utilizând diferite tehnici și modele * aplicarea principiilor, tehnicilor și proceselor pentru a dezvolta sau a îmbunătăți aplicații practice * consilierea privind proiectarea, planificarea și organizarea testării, construcției, instalarea și întreținerea structurilor, mașinilor, sistemelor și a sistemelor lor de componente * planificarea, dirijarea și coordonarea aspectelor tehnice și științifice de cercetare și dezvoltare * furnizarea de consultanță și sprijin pentru guverne, organizații și întreprinderi în ceea ce privește aplicarea rezultatelor cercetării * planificarea, dirijarea și coordonarea activităților de cercetare și dezvoltare ale instituțiilor care furnizează servicii conexe altor organizații * elaborarea de lucrări și rapoarte științifice | superioare | director, administrator și alți membri în echipa de management pe funcţiile definite în cererea de finanţare | 50 |
| 2. | Activități ce presupun cunoașterea aprofundată a metodelor de analiză și sinteză, precum și abilități de utilizare a acestora | * efectuarea de căutări bibliografice și selectarea materialelor relevante din arhive și biblioteci * pregătirea programelor de calculator * efectuarea de experimente, teste și analize * furnizarea de asistență tehnică și sprijin în cercetare și dezvoltare sau testarea prototipurilor * operarea, întreținerea și repararea echipamentelor de cercetare * pregătirea materialelor și echipamentelor pentru experimente, teste și analize * înregistrarea măsurătorilor, efectuarea de calcule și întocmirea de diagrame și tabele grafice * culegerea de informații utilizând metode științifice acceptate * asistarea la analiza datelor, păstrarea înregistrărilor și pregătirea rapoartelor. * efectuarea de anchete statistice și interviuri. | superioare | şef program/proiect, responsabil tehnic / juridic/ achiziții/ financiar / proiect potrivit funcțiilor descrise în cererea de finanțare | 35 |
| 3. | Activități ce presupun cunoașterea metodelor de analiză și de sinteză și a metodologiilor cercetării, precum și abilități de utilizare a acestora | * efectuarea de căutări bibliografice și selectarea materialelor relevante din arhive și biblioteci * pregătirea programelor de calculator * efectuarea de experimente, teste și analize * furnizarea de asistență tehnică și sprijin în cercetare și dezvoltare sau testarea prototipurilor * înregistrarea măsurătorilor, efectuarea de calcule și întocmirea de diagrame și tabele grafice * culegerea de informații utilizând metode științifice acceptate * asistarea la analiza datelor, păstrarea înregistrărilor și pregătirea rapoartelor. * efectuarea de anchete statistice și interviuri. | superioare | Personal implicat în efectuarea propriu-zisă a activităților | 25 |
| 4. | Activități suport | * efectuarea de măsurări, analize, operaţii de execuţie a unor elemente, operaţii de întreţinere, reparare şi exploatare a aparaturii şi a instalaţiilor de cercetare * asigurarea funcțiilor de suport de planificare, informațional și financiar * asigurarea serviciilor juridice | Superioare și/sau medii | Tehnicieni, alte categorii de personal, potrivit funcțiilor descrise în cererea de finanțare | 15 |

Costurile salariale se determină proporțional cu timpul efectiv alocat activităților în proiect și includ remunerația netă și contribuțiile/taxele aferente.

Participanții direcți vor avea în vedere că sunt eligibile cheltuielile realizate după data depunerii cererii în apelul de preselecție derulat de MEAT conform OME nr. 99/1.02.2022, respectiv începând cu data de 1 februarie 2022.

## **3.1.4 Principiul ”a nu prejudicia în mod semnificativ” - DNSH**

În conformitate cu Regulamentul (UE) nr. 241/2021, **principiul DNSH** trebuie interpretat în sensul articolului 17 din Regulamentul (UE) nr. 852/2020 privind taxonomia, care definește noțiunea de „prejudiciere în mod semnificativ” pentru cele șase obiective de mediu vizate:

1. Se consideră că o activitate prejudiciază în mod semnificativ atenuarea schimbărilor climatice în cazul în care activitatea respectivă generează emisii semnificative de gaze cu efect de seră (GES);

2. Se consideră că o activitate prejudiciază în mod semnificativ adaptarea la schimbările climatice în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor;

3. Se consideră că o activitate prejudiciază în mod semnificativ utilizarea durabilă și protejarea resurselor de apă și a celor marine în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine;

4. Se consideră că o activitate prejudiciază în mod semnificativ economia circulară, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului;

5. Se consideră că o activitate prejudiciază în mod semnificativ prevenirea și controlul poluării în cazul în care activitatea respectivă duce la o creștere semnificativă a emisiilor de poluanți în aer, apă sau sol;

6. Se consideră că o activitate economică prejudiciază în mod semnificativ protecția și refacerea biodiversității și a ecosistemelor în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.

Beneficiarii proiectelor selectate de Comisia Europeană pentru finanțare din PNRR se vor asigura de respectarea principiului DNSH și vor completa acest angajament în Declarația privind respectarea principiului DNSH - Anexa 2. Model F la Cererea de finanțare.

## **3.1.5 Evitarea conflictului de interese și a dublei finanțări**

În vederea **evitării conflictului de interese**, PD va prezenta declarația reprezentantului legal/împuternicitului potrivit căreiava lua toate măsurile necesare pentru prevenirea neregulilor grave (conflict de interese, fraudă, corupție), atât în faza de contractare a proiectului propus spre finanțare din PNRR, în perioada de implementare cât și în perioada de durabilitate a acestuia, în conformitate cu prevederile legale naționale și europene incidente;

1. Potrivit art. 9 din Regulamentul UE nr. 241/2021, reformele și proiectele de investiții pot beneficia de sprijin din partea altor programe și instrumente ale Uniunii, cu condiția ca acest sprijin să nu acopere aceleași costuri. Astfel, pentru a asigura respectarea **principiului evitării dublei finanțări**, beneficiarii vor prezenta declarații pe proprie răspundere că activitățile specifice ale proiectului nu mai fac obiectul unei alte finanțări europene și nu au mai beneficiat în ultimii 5 ani de sprijin financiar pentru aceleași costuri și vor completa Declarațiaprivind evitarea conflictelor de interese, a fraudei, corupției și a dublei finanțări – Anexa 2. Model E***.***

În cazul nerespectării condițiilor menționate anterior sunt incidente prevederile OUG nr. 70/2022. În acest context vor fi verificate și procedurile de achiziție publică derulate de beneficiari, după semnarea contractul de finanțare conform aceluiași act normativ.

În desfășurarea acțiunilor de verificare a procedurilor de achiziție publică, MEAT verifică ex-post procedurile de achiziție desfășurate de beneficiarii selectați pentru finanțare din PNRR.

În situația unei suspiciuni de neregulă constatată ca urmare a verificării procedurilor de achiziție publică, MEAT sesizează MIPE în vederea efectuării verificărilor. În situația confirmării neregulilor ca urmare a verificărilor, MIPE sesizează Curtea de Conturi a României în vederea stabilirii contravențiilor și aplicării sancțiunilor.

Ca urmare a verificărilor realizate,PD notifică MEAT asupra celor constatate, în situația în care se depistează nereguli privind aplicarea procedurilor de achiziție publică, iar MEAT pune în aplicare măsurile stabilite de Curtea de Conturi.

Beneficiarii își asumă prin *Declarația de angajament – Anexa 2. Model A*depusă odată cu documentația aferentă proiectului respectarea prevederilor și principiilor care guvernează achizițiile pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență. În temeiul art. 22 din Regulamentul (UE) nr. 241/2021, MIPE va întreprinde verificări în vederea identificării beneficiarilor reali de fonduri din PNRR și raportării acestora în sistemul informatic de gestiune a PNRR, solicitând beneficiarilor să transmită certificatul ONRC la depunerea cererii de finanțare.

## **3****.1.6 Asigurarea vizibilității fondurilor din partea Uniunii Europene**

Beneficiarii sunt responsabili de îndeplinirea obligațiilor cu privire la măsurile legate de vizibilitatea fondurilor din partea Uniunii Europene, inclusiv atunci când este cazul, afișând emblema Uniunii Europene și o declarație de finanțare corespunzătoare cu următorul conținut: *„Proiect finanțat de Uniunea Europeană-NextGenerationEU”*, precum și prin oferirea de informații specifice coerente, concrete și proporționale, cu respectarea prevederilor Manualului de identitate vizuală a PNRR elaborat de Ministerul Investițiilor și Proiectelor Europene și disponibil la următorul link:

<https://mfe.gov.ro/wp-content/uploads/2022/07/07054c8608efd34d8e14c5709a1a4b47.pdf>

Acceptarea finanțării conduce la acceptarea de către beneficiar, pentru toate materialele de informare și comunicare, a prevederilor Manualului de identitate vizuală a PNRR. Beneficiarii sunt responsabili pentru informarea publicului despre proiectul derulat cu finanțare din PNRR.

**Cheltuielile cu activitățile de informare și publicitate**, care derivă exclusiv din Manualul de identitate vizuală privind operațiunile finanțate din Mecanismul de Rederesare și Reziliență definite în conformitate cu prevederile art. 34 din Regulamentul (UE) 2021/241 de instituire a Mecanismului de Rederesare și Reziliență, cu modificările și completările ulterioare, **sunt obligatorii și vor fi suportate de beneficiar**.

În stabilirea termenelor din calendarul proiectului, solicitanții vor avea în vedere respectarea termenului de finalizare a implementării proiectelor, fără a depăși termenul maxim de 31 decembrie 2028.

### **3****.2 Aprobarea proiectelor**

Proiectele participanților direcți selectați de Comisia Europeană să facă parte din PIIEC parcurg doar un proces de contractare, în care se fac minime verificări privind capacitatea administrativă și eligibilitatea beneficiarului, conform prevederilor art. 7 din HG nr. 856/2022, în etapa depunerii cererii de finanțare, dar și în ceea ce privește conformitatea documentației tehnico – financiare cu documentația notificată Comisiei Europene, în urma căreia proiectele au fost selectate pentru finanțare din PNRR.

Documentele privitoare la capacitatea administrativă și eligibilitatea beneficiarului sunt solicitate în vederea asigurării îndeplinirii condițiilor de eligibilitate prevăzute la art. 7 din HG nr. 856/2022 la momentul depunerii cererii de finanțare față de momentul preselecției realizate de MEAT.

Documentele privitoare la propunerea tehnică – financiară solicitate sunt documentele care au fost notificate Comisiei Europene conform cerințelor din Comunicarea Comisiei - Criterii pentru analiza compatibilităţii cu piaţa internă a ajutorului de stat destinat să promoveze realizarea unor proiecte importante de interes european comun (2021/C528/02) în vederea selectării proiectului beneficiarului să facă parte din PIIEC, verificate pentru conformitate.

Verificarea cererii de finanțare și a documentelor aferente acesteia va fi realizată de MIPE, în colaborare cu MEAT și se va desfășura într-o perioadă de timp de până la 30 de zile lucrătoare de la data depunerii cererii de finanțare.

În considerarea perioadei de 30 de zile lucrătoare se are în vedere faptul că documentele transmise de beneficiar sunt complete și detaliate, cu toate informațiile solicitate prin prezentul ghid. Această perioadă se poate extinde în funcție de necesitatea de clarificări. În acest caz, termenul prevăzut se va prelungi cu perioada cuprinsă între data solicitării de clarificări și data transmiterii răspunsului complet și corect de către beneficiar, dar care nu va depăși un număr maxim de 5 zile lucrătoare.

După parcurgerea listei de verificare și a răspunsului la eventuale clarificări, finalizarea verificării va conduce la o concluzie, prin alegerea uneia dintre cele trei variante enunțate mai jos:

a) se propune semnarea contractului de finanțare, caz în care se va transmite beneficiarului o Notificare de acceptare la finanțare a proiectului;

b) în cazul în care proiectul nu îndeplinește criterii obligatorii pentru aprobarea spre finanțare, se va întocmi o notificare de respingere a proiectului, care se transmite beneficiarului în format electronic și fax/curier.

Notificările și, dacă este cazul, solicitarea de clarificări/clarificările se transmit prin intermediul sistemului informatic PNRR (proiecte.pnrr.gov.ro). Comunicarea offline se va utiliza doar în cazul în care sistemul informatic nu funcționează.

După primirea răspunsului la clarificările solicitate în termenul precizat de MIPE/MEAT, se reia procesul de verificare prin aplicarea listei de verificare care, de asemenea, se finalizează cu una din concluziile sus menționate.

In economia calendarului de contractare a proiectului, perioada scursă între data elaborării adresei de întrerupere și data primirii de către MIPE/MEAT a răspunsului complet și corect de la beneficiar interupe termenul de verificare.

Semnarea contractelor de finanțare se va realiza în funcție de ordinea cronologică a aprobării listelor de verificare a proiectelor.

PD poate să solicite MIPE/MEAT retragerea de la finanțare a unui proiect depus, pe tot parcursul perioadei cuprinse între data depunerii fișei de proiect și a documentelor aferente și data semnării contractului de finanțare.

MIPE/MEAT, luând la cunoștință solicitarea PD, va transmite acestuia o adresă de confirmare a retragerii de la finanțare a proiectului respectiv.

### **3****.3 Depunerea contestațiilor**

Beneficiarii pot formula contestație împotriva Notificării de respingere a proiectului, care se depune la MIPE/MEAT în termen de 30 zile de la primirea notificării de respingere.

Contestația trebuie să cuprindă datele de identificare ale contestatorului, ale actului contestat, motivele de fapt și de drept pe care își întemeiază demersul și semnătura reprezentantului legal/conventional.

Soluționarea contestației constă în reperformarea verificărilor documentațiilor de către alte persoane desemnate de MIPE/MEAT, care nu au fost implicate în examinarea inițială a documentelor contractuale.

În cazul în care contestația va fi admisă, în termen de 5 zile lucrătoare solicitantul va fi informat despre acest fapt, iar procesul de contractare se reia automat, respectându-se etapele și termenele prezentate în cele ce urmează.

În cazul în care contestația se respinge, Decizia de soluționare a contestației cuprinzând motivele de fapt și de drept, va fi comunicată solicitantului, care va putea ataca Decizia la instanța judecătorească competentă, în condițiile Legii nr. 554/2004 a contenciosului administrativ.

### **3****.4 Depunerea documentelor pentru contractare**

După aprobarea de către MIPE a listei de verificare, MIPE transmite solicitantului o notificare prin care solicită pregătirea și transmiterea următoarelor documente precontractuale:

1) Certificat de atestare fiscală, în original, privind îndeplinirea obligațiilor de plată la bugetul general consolidat eliberat de organul fiscal competent, în termenul de valabilitate care să ateste că solicitantul nu se încadrează din punct de vedere al obligațiilor restante la bugetele publice în situația în care obligațiile de plată nete depășesc 1/12 din totalul obligațiilor datorate în ultimele 12 luni, în cazul certificatului de atestare fiscală emis de Agenția Națională de Administrare Fiscală, conform Legii nr. 207/ 2015 privind Codul de procedură fiscală, cu modificările și completările ulterioare (Atenție: În certificatul de atestare fiscală, privind îndeplinirea obligațiilor de plată la bugetul general consolidat, trebuie să fie completată inclusiv Secțiunea C. Informații privind verificarea eligibilității contribuabililor pentru accesarea fondurilor nerambursabile);

2) Certificate de atestare fiscală, în original, privind îndeplinirea obligațiilor de plată către bugetele locale eliberate de Direcția de taxe și impozite locale, în original, pentru sediul social şi toate punctele de lucru menționate în certificatul constatator, în termenul de valabilitate care să ateste că solicitantul nu se încadrează din punct de vedere al obligațiilor restante la bugetele publice în situația în care obligațiile de plată depășesc 1/6 din totalul obligațiilor datorate în ultimul semestru, în cazul certificatului de atestare fiscală emis de autoritățile publice locale, conform Legii 207/2015 privind Codul de procedură fiscală, cu modificările şi completările ulterioare;

3) Certificat de cazier fiscal al solicitantului, în original, eliberat de organul fiscal competent, conform OUG nr. 39/2015 privind cazierul fiscal;

4) Certificat de cazier judiciar al reprezentantului legal al solicitantului (în original), conform Legii nr. 290/2004 privind cazierul judiciar, republicat cu modificările şi completările ulterioare;

5) Anexă în care să se menționeze explicit documentele, secțiunile, respectiv informațiile din proiect care sunt confidențiale în conformitate cu prevederile contractului de finanțare;

6) Lista semnăturilor autorizate pentru efectuarea tranzacțiilor bancare din fonduri aferente proiectului.

Documentele se transmit prin intermediul sistemului informatic PNRR, asumate prin semnătură electronică de reprezentantul legal sau împuternicit, după caz și trebuie să fie valabile la data verificării acestora în vederea întocmirii contractului de finanțare.

### **3****.5 Semnarea contractului de finanțare**

Contractul de finanțare se va semna electronic, în exemplar unic. Reprezentantul legal al beneficiarului va transmite contractul semnat prin platforma proiecte.pnrr.gov.ro. MEAT, urmat de MIPE vor asigura semnarea contractului de finanțare care, ulterior, va fi încărcat în platforma proiecte.pnrr.gov.ro.

După semnarea contractului de finanțare și după publicarea de către MIPE/MEAT pe site-ul propriu a unui anunț cu privire la acesta, beneficiarul va publica la rândul său un comunicat de presă.

**3****.6 Implementarea contractelor de finanțare; Sustenabilitatea proiectului**

Perioada de implementare a proiectului se referă la intervalul de timp în care se vor realiza activități ale proiectului, stabilit între data semnării contractului de finanțare și cel târziu data de 31.12.2028.

Cheltuielile aferente activităților eligibile din cererea de finanțare sunt eligibile și dacă sunt realizate înainte de semnarea contractului de finanțare, dar nu mai devreme de data depunerii cererii în apelul de preselecție derulat de MEAT conform OME nr. 99/1.02.2022, respectiv începând cu data de 1 februarie 2022.

Monitorizarea proiectelor și comunicarea cu beneficiarii pentru implementarea proiectelor vor fi realizate de către MEAT și MIPE prin intermediul platformei proiecte.pnrr.gov.ro.

Perioada de sustenabilitate a proiectului reprezintă perioada de timp, ulterioară perioadei de implementare a proiectului, în care investițiile realizate prin proiect își vor produce efectele și rezultatele scontate. Perioada de sustenabilitate a proiectului este de maxim 10 ani, calculată începând cu primul an de producție în masă/comercializare, așa cum a fost asumat de patricipantul direct la PIIEC în cadrul proiectului selectat de către Comisia Europeană pentru finanțare.

În mod particular, pe perioada de sustenabilitate, MEAT va urmări și aplica mecanismul de clawback prevăzut în Decizia C(2023) 3817 din 8.06.2023 pentru beneficiarii care au primit ajutor de stat, în termeni nominali, cu o valoare mai mare de 50 milioane euro. În acest scop, MIPE și MEAT elaborează și aprobă norme metodologice privind aplicarea mecanismului clawback, în termen de 120 de zile de la aprobarea Ordinului comun MIPE/MEAT nr. 3875/1140/25.10.2023, pe care le vor aduce la cunoștința întreprinderilor beneficiare.

**3****.6.1 Monitorizarea tehnică**

Beneficiarul are obligația de raportare a progresului proiectului în perioada de implementare și va transmite date și rapoarte de progres către Ministerul Economiei, Antreprenoriatului și Turismului după cum urmează:

1. odată cu cererile de transfer, care să conțină execuția activităților proiectului realizată în perioada de raportare, gradul de realizare a proiectului din punct de vedere al activităților proiectului;

2. anual, până la data de 28 februarie a anului următor anului pentru care se face raportarea, care să conțină execuția activităților proiectului, activitățile de diseminare, conformarea cu principiul DNSH „ a nu prejudicia semnificativ” precum și alte activități complementare cu inițiativele Uniunii Europene, respectiv Key Digital Technologies Joint Undertaking KDT-JU sau programul Horizon Europe, potrivit șablonului de raportare anuală în cadrul mecanismului PIIEC;

La solicitarea MIPE, PD vor actualiza bianual datele cuprinse la Anexa 6 din prezentul Ghid, la data de 30 iunie, respectiv la data de 31 decembrie.

Ori de câte ori este necesar, la solicitarea MIPE și / sau MEAT, beneficiarul are obligația transmiterii de informații privind progresul proiectului.

MEAT va pune la dispoziția beneficiarilor modele de rapoarte de progres și rapoarte anuale, armonizate cu cerințele de raportare solicitate la nivelul mecanismului PIIEC.

În perioada de sustenabilitate a proiectului, beneficiarul are obligația de a transmite MEAT raportul de sustenabilitate anual, până la data de 28 februarie a anului următor anului pentru care se face raportarea, care să conțină activitățile de sustenabilitate și diseminare a rezultatelor proiectelor, precum și alte activități complementare cu inițiativele Uniunii Europene, cum este Key Digital Technologies / Chips Joint Undertaking KDT/Chips-JU, realizate în perioada de sustenabilitate. Raportul de sustenabilitate va cuprinde informațiile necesare aplicării mecanismului de clawback, potrivit modelelor de rapoarte puse la dispoziție de MEAT.

**3****.6.2 Monitorizarea financiară**

Plățile către Beneficiar se efectuează în condițiile prevăzute în contractul de finanțare, în conformitate cu cadrul legal aplicabil finanțării proiectelor de cercetare științifică din fondurile publice aferente Mecanismul de redresare și reziliență.

În perioada de implementare a proiectului, beneficiarul este îndreptățit pentru plată în conformitate cu mecanismul cererilor de transfer prevăzut prin Hotărârea Guvernului nr. 209/2022, cu modificările și completările ulterioare, în baza calendarului estimativ privind cererile de transfer, anexa la contractul de finanțare. Calendarul estimativ privind cererile de transfer poate include sume estimate a fi solicitate, după cum urmează:

1. Cheltuieli eligibile plătite înainte de semnarea Contractului de finanțare, dar nu mai devreme de 1 februarie 2022 – acestea fac obiectul unei cereri de transfer distincte, care va fi depusă în termen de 15 zile lucrătoare de la data semnării contractului de finanțare;
2. Solicitări de acordare de avans, de maxim 90% din asistența financiară nerambursabilă pentru anul pentru care se solicită plățile în avans, pentru realizarea cheltuielilor eligibile aferente activităților proiectului;
3. Cheltuielile eligibile aferente activităților proiectului efectuate după semnarea contractului de finanțare.

În situația în care beneficiarii solicită plăți în avans, părțile contractante vor încheia Convenția de avans - Anexa 5 la prezentul ghid.

Beneficiarul poate primi avans numai după constituirea unei garanții de returnare a avansului, printr-o scrisoare de garanție, emisă în condițiile legii de către o societate bancară sau de către o societate de asigurări aflată în supravegherea Autorității de Supraveghere Financiară[[2]](#footnote-2), în cuantumul sumelor solicitate ca avans, în conformitate cu HG nr. 264/2003, republicată, cu modificările și completările ulterioare. Garanția este irevocabilă, iar scrisoarea de garanție prevede că plata garanției se va executa necondiționat, respectiv la prima cerere a beneficiarului garanției, respectiv MIPE, pe baza declarației acestuia cu privire la culpa persoanei garantate. Durata de valabilitate a scrisorii de garanție trebuie să acopere perioada pentru care s-a primit avansul la care se adaugă o perioadă de 90 de zile, necesară în vederea autorizării Declarației de utilizare a cererii de transfer de către MIPE.

Acordarea unei noi tranșe de avans se poate efectua numai după ce sumele plătite în avans, acordate anterior, au fost justificate integral, prin autorizarea de către MIPE a Declarațiilor de utilizare a cererii de transfer aferente avansului plătit anterior. Sumele reprezentând plăți în avans, neautorizate prin Declarațiile de utilizare a cererii de transfer aferente avansului, în condiţiile prevederilor contractuale, vor fi restituite de beneficiar în termen de 10 zile lucrătoare de la notificarea privind autorizare a ultimei Declarații de utilizare a cererii de transfer transmisă de MIPE.

Cererea de transfer distinctă pentru cheltuieli efectuate înainte de semnarea contractului de finanțare/Declarația de utilizare a cererii de transfer, după caz, va fi însoțită de documente justificative care să confirme utilizarea sumelor primite în cererea de transfer conform destinației aprobate de MEAT, după cum urmează, fără a se limita la acestea:

1. Extras de cont din care să rezulte data încasării sumelor aferente cererii de transfer de la MIPE;
2. Copia „conform cu originalul” a ordinului/ordinelor de plată pentru plata integrală a facturilor din cererea de transfer și extrasele de cont aferente;
3. Documente care atestă înregistrarea în contabilitate a operațiunilor cuprinse în declarație (fișa de cont, balanța de verificare analitică/extras din balanța analitică, fișa mijloacelor fixe/registru imobilizări);
4. Documente de recepție/punere în funcțiune, contracte de servicii, fișe de lucru (worksheets / timesheets), dacă este cazul.
5. Contracte de muncă, fișe de pontaj precum și alte documente justificative pentru cheltuielile eligibile de personal și pentru cheltuielile cu utilizarea instrumentelor și echipamentelor.

Sumele primite pe baza cererilor de transfer nu pot fi utilizate pentru o altă destinație decât cea pentru care au fost acordate și vor fi justificate Declarația de utilizare a cererii de transfer.

Un beneficiar nu va putea transmite o nouă cerere de transfer pentru cheltuieli dacă Declarația de utilizare a cererii de transfer depusă anterior nu este autorizată de către MIPE.

În ceea ce privește mecanismul transferului sumelor, MEAT va pune la dispoziția beneficiarilor formularele aferente cererii de transfer distincte, cererii de transfer, precum și modelul declarației de cheltuieli aferentă cererii de transfer; modelul declarației de utilizare a cererii de transfer.

Pentru achizițiile care urmează a fi derulate în cadrul proiectului, beneficiarii vor respecta orice prevederi legale și instrucțiuni emise de MIPE pentru derularea procedurilor de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile aferente Mecanismului de Redresare și Reziliență. În prezent, orientări pentru derularea procedurilor de achiziție sunt cuprinse în **Îndrumarul metodologic pentru beneficiarii privați aplicabil în derularea procedurilor de achiziție**,disponibil la: <https://mfe.gov.ro/pnrr-a-fost-actualizat-indrumarul-metodologic-pentru-beneficiarii-privati-aplicabil-in-derularea-procedurilor-de-achizitie>.

După semnarea contractului de finanțare, beneficiarii de finanțare din PNRR aferentă proiectelor PIIEC, vor colecta și furniza date și informații privind beneficiarii reali ai destinatarilor finali ai fondurilor pentru contractori pe platforma proiecte.pnrr.gov.ro. Totodată, beneficiarii au obligația de a informa MEAT de fiecare dată când are loc o modificare a informațiilor privind beneficiarul real, pe toată durata angajamentelor legal încheiate în cadrul PNRR.

În conformitate cu prevederile Regulamentului (UE) 2016/679 al Parlamentului European și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, datele personale ale reprezentanților beneficiarilor vor fi prelucrate în procesul de încărcare a informațiilor în platforma informatică [https://proiecte.pnrr.gov.ro](https://proiecte.pnrr.gov.ro/).

Beneficiarul are obligația de a permite desfășurarea acțiunilor de monitorizare și control ale MIPE – Coordonator Național, respectiv ale MIPE – Coordonator de reforme și/sau investiții și MEAT – agenție de implementare, cât și a altor autorități naționale și comunitare abilitate, precum și obligația de a pune la dispoziția acestora toate documentele solicitate de acestea.

**3****.6.3 Transferul sumelor**

Transferul sumelor solicitate de către Beneficiar, care au fost autorizate la plată de către MEAT, se va realiza de către MIPE conform legislației în vigoare aferentă fondurilor europene alocate României prin Mecanismul de redresare și reziliență.

## **4****. Mecanisme de gestionare a riscurilor de implementare**

În cazul proiectelor de cercetare, dezvoltare și inovare în cadrul PIIEC, riscurile de implementare sunt multiple, menționate în Decizia C (2023) 3817 din 8 iunie 2023: tehnologic, economic, financiar și alte riscuri de implementare.

Materializarea riscului tehnologic, prin care tehnologiile dezvoltate nu ating performanța preconizată, nu sunt sustenabile, necesită un cost mai mare sau au nevoie de alte echipamente industriale pentru a putea fi exploatate, poate genera prelungirea duratei și costuri suplimentare. Riscul financiar și economic este accentuat de valorile mari ale finanțării necesare, de colaborări și dependențe în cadrul mecanismului PIIEC, dar și de incapacitatea industriilor de a integra noile tehnologii rezultate în cadrul PIIEC. Riscul financiar poate fi atenuat prin acordarea sprijin public participanților la PIIEC, sub forma ajutoarelor de stat aprobate de Comisia Europeană, într-o manieră coordonată.

Alte riscuri sunt generate de termenul lung de implementare și de posibile schimbări ale condițiilor de implementare, relațiilor de colaborare.

Schimbul de cele mai bune practici, de know-how și de rezultate prin intermediul multiplelor colaborări stabilite în cadrul IPCEI ME/CT, precum și cu participanții asociați și partenerii indirecți, are ca scop să permită întreprinderilor participante să depășească riscurile tehnologice implicate, precum și să găsească primii adoptatori ai tehnologiilor inovatoare cu un nivel redus de riscuri, accelerând astfel punerea în aplicare a proiectelor individuale și minimizând riscurile economice sau financiare pe care le-ar fi creat eventualele întârzieri.

Solicitanții vor completa analiza riscurilor identificate și măsuri de diminuare sau prevenire a realizării acestora în cererea de finanțare (secțiunea 4.2).

# **5. Contribuția investiției la obiectivele asumate pentru realizarea indicatorilor din domeniul climei și din domeniul digital**

Suma alocată apelului deschis prin prezentul ghid contribuie în proporție de 100% la obiectivele asumate pentru realizarea indicatorilor din domeniul digital.

# **6.** **Lista anexe**

Anexa 1– Model Cerere de finanțare și anexele acesteia:

1. Portofoliul de proiect – (Project Portfolio) – Anexa la cererea de finanțare;
2. Deficitul de finanțare (Funding Gap) – Anexa la cererea de finanțare;
3. Lista codurilor activităților prin care vor fi generate produsele (CAEN/PRODCOM) – Anexa la cererea de finanțare;
4. Fișa de proiect a PD (Project factsheet Direct Participant) – Anexa la cererea de finanțare;

Anexa 2 - Formulare anexă la cererea de finanțare:

* 1. Model A Declarația de angajament;
  2. Model B Declarația de eligibilitate;
  3. Model C Declarația privind eligibilitatea TVA;
  4. Model D Consimțământ privind prelucrarea datelor cu caracter personal;

e. Model E Declarația privind evitarea conflictelor de interese, a fraudei, corupției și a dublei finanțări,

f. Model F Declarația privind respectarea principiului DNSH,

g. Model G Declarația pe proprie răspundere privind ajutoarele de stat/ de minimis primite.

h. Model H Împuternicire

i . Model Acord de parteneriat

Anexa 3 – Model contract de finanțare

Anexa 4 - Grila de evaluare CAE

Anexa 5 – Model Convenția de avans

Anexa 6 – Raportare indicatori comuni

1. Potrivit Manualului Frascati 2015, Orientări pentru colectarea și raportarea datelor privind cercetarea și dezvoltarea experimentală [↑](#footnote-ref-1)
2. Entități autorizate înscrise în ”Registrul societăților de asigurare și al intermediarilor principali”, <https://www.asfromania.ro/app.php/ro/a/1542/asigur%C4%83tori-%C8%99i-intermediari-principali> [↑](#footnote-ref-2)